Diari Oficial de la Generalitat Valenciana


Sumari del DOGV 7279, del 22-05-2014 (2014/4310)

Convocatòria per a la provisió definitiva d'un lloc de cap de l'Àrea d'Urbanisme.
---------------------------------------------------------------------------------

### Dades del document

Número de DOGV
:   7279

Data del DOGV
:   22-05-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/4310


Data del document
:   12-05-2014

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Convocatòria per a la provisió definitiva d'un lloc de cap de l'Àrea d'Urbanisme. [2014/4310]  
De conformitat amb la Resolució de 12 de maig de 2014, del coordinador general de Recursos Humans de l'Ajuntament de Gandia, s'han aprovat les bases per a la provisió d'un lloc de cap de l'Àrea d'Urbanisme i s'ha convocat concurs, de conformitat amb les esmentades bases, per la qual cosa es procedix a publicar esta convocatòria i les bases en el Butlletí Oficial de la Província de València i en el Diari Oficial de la Comunitat Valenciana, i un extracte de la convocatòria en el Boletín Oficial del Estado.  
El termini de presentació de sol·licituds és de 20 dies hàbils comptats des de l'endemà de la publicació de l'extracte d'esta convocatòria en el Boletín Oficial del Estado.  
  
Bases del concurs per a la provisió definitiva d'un lloc de cap de l'Àrea d'Urbanisme de l'Ajuntament de Gandia  
  
D'acord amb el que preveu l'article 101 de la Llei 7/1985, de 2 d'abril, reguladora de les Bases de Règim Local, i en els articles 100 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, es convoca concurs per a la provisió definitiva d'un lloc de treball de naturalesa funcionarial, sector administració general/especial, subgrup A1, nivell 30 de complement de destinació, que s'indica en l'annex I d'estes bases (cap Àrea d'Urbanisme, núm. 10/001 de la vigent relació de llocs de treball). Este concurs es desenrotllarà d'acord amb les bases següents, que es publicaran en el Butlletí Oficial de la Província de València i en el Diari Oficial de la Comunitat Valenciana, així com extracte de la convocatòria en el Boletín Oficial del Estado.  
  
Bases  
  
Primera. Participants  
Els qui concursen han d'estar en possessió dels requisits exigits en la relació de llocs de treball per al lloc que se sol·licita, i mantindre durant tot el procés, fins al dia de la presa de possessió. Podran participar en el concurs per a la provisió del lloc únicament els funcionaris de carrera del subgrup A1, escala d'administració general o d'administració especial, de l'Ajuntament de Gandia, i que posseïsquen la titulació de doctor, llicenciat, enginyer, arquitecte o equivalent.  
  
El personal amb destinació definitiva haurà d'haver romàs un mínim d'un any en el seu lloc de treball, excepte en els casos assenyalats en els apartats a, b, c i d del número 3 de l'article 101 de la Llei de la Generalitat anteriorment ressenyada.  
El personal en excedència voluntària per interés particular haurà d'haver romàs un mínim de dos anys en tal situació, d'acord amb el que disposa l'apartat 1 de l'article 127 de la Llei, de la Generalitat, d'Ordenació i Gestió de la Funció Pública Valenciana.  
  
Segona. Presentació de sol·licituds  
Els qui desitgen participar en el concurs per a la provisió del lloc hauran de sol·licitar-ho per mitjà d'instància que es dirigirà a la Presidència de la corporació i es presentarà en el Registre General durant el termini de 20 dies hàbils comptats a partir de l'endemà a la publicació de l'extracte de la convocatòria en el Boletín Oficial del Estado. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació i en la web ).  
Per a ser admesos i prendre part en el concurs, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés, durant el qual, en qualsevol moment, podran ser requerits els aspirants per a efectuar les comprovacions oportunes.  
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen. A fi de facilitar la gestió del procediment, la documentació que s'aporta haurà de presentar-se en el mateix orde en què s'indiquen els apartats del barem indicat en la base quarta.  
  
Tercera. Admissió d'aspirants  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos. La relació provisional d'aspirants admesos i exclosos serà publicada en el tauler d'anuncis de la casa consistorial. En el Butlletí Oficial de la Província de València es publicarà la relació provisional d'aspirants exclosos i ressenya de l'anunci de la relació provisional d'aspirants admesos inserida en el tauler d'anuncis de la casa consistorial.  
  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de 10 dies hàbils. Les reclamacions, si les hi ha, seran acceptades o rebutjades en la resolució que aprove les llistes definitives, que es faran públiques, en extracte, de la mateixa manera.  
En el cas que no es presente cap reclamació, les llistes provisionals esdevindran automàticament en definitives i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, a fi d'evitar errors i, en el cas de produir-se, possibilitar l'esmena en temps i forma, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos. En el cas que el nombre d'aspirants aconselle dur a terme notificacions individuals, s'optarà per esta via, no es publicarà anunci, excepte en tauler d'anuncis i pàgina web, a fi de complir amb els principis de celeritat i economia en el procediment.  
  
Si en qualsevol moment del procés selectiu arribara a coneixement de la comissió de valoració que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
  
En cas que s'opte per notificacions individuals, l'anunci se substituirà per aquelles.  
  
Quarta. Barem de mèrits  
La valoració dels mèrits dels concursants es realitzarà d'acord amb el que s'establix en la present base:  
  
A) Antiguitat i grau: màxim 11 punts.  
Antiguitat:  
En este apartat es valorarà 0,05 punts per cada mes complet de servici actiu o servicis especials en les distintes administracions públiques en qualsevol grup o categoria professional, fins a un màxim de 9 punts.  
  
  
Grau:  
El grau personal consolidat pels aspirants es valorarà en la forma següent, amb un màxim de 2 punts:  
a) Grau consolidat inferior al lloc sol·licitat: 1 punt.  
b) Grau consolidat igual al lloc sol·licitat: 2 punts.  
B) Formació genèrica: màxim 11 punts.  
En este apartat es valorarà la titulació acadèmica, els cursos de formació i perfeccionament, i el coneixement del valencià i d'altres idiomes comunitaris.  
  
Titulació acadèmica:  
Qualsevol titulació acadèmica, inclosos doctorats, d'igual o superior nivell a l'exigit per a pertànyer al respectiu grup de titulació, exclosa la que va servir per a això; 1,5 punts amb un màxim de 3 punts.  
  
  
Cursos de formació i perfeccionament:  
Es valoraran els cursos de formació i perfeccionament cursats pel funcionari en centres públics de les administracions públiques, INEM, associacions sindicals o associacions de les administracions públiques amb major rellevància reconeguda en l'àmbit estatal i autonòmic (FEMP i FVMP), de duració igual o superior a 15 hores fins a un màxim de 5 punts, d'acord amb l'escala següent:  
De 100 o més hores, 2,00 punts per cada curs  
De 75 o més hores, 1,50 punts per cada curs.  
De 50 o més hores, 1,00 punts per cada curs.  
De 25 o més hores, 0,50 punts per cada curs.  
De 15 o més hores, 0,20 punts per cada curs.  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
  
Valencià:  
Es valorarà el coneixement del valencià fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:   
Coneixements orals: 0,75 punts.  
Grau Elemental: 1,50 punts.  
Grau Mitjà: 2,25 punts.  
Grau Superior: 3 punts.  
La valoració del coneixement del valencià a través dels al·ludits certificats s'efectuarà puntuant exclusivament el de nivell més alt obtingut.  
  
  
Idiomes comunitaris:  
Es valorarà el coneixement d'altres idiomes comunitaris, fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la Universitat o Escola Oficial d'Idiomes.  
  
C) Activitats científiques, docents, d'investigació i publicacions: màxim 8 punts.  
  
Docència:  
Es valorarà, fins a un màxim de 2 punts, a raó de 0,20 punts per curs docent complet en universitat pública, sempre que la matèria que s'impartisca estiga relacionada amb arquitectura, urbanisme o medi ambient.  
  
  
Investigació:  
Es valorarà, fins a un màxim de 3 punts, la repercussió del treball realitzat, considerant per a això la participació dels candidats en congressos internacionals o en programes d'I+D+i (investigació + desenrotllament + innovació) relacionats amb aspectes específics de la matèria del lloc, d'acord amb l'escala següent:  
Ponències en congressos científics d'àmbit internacional: 1,00 punts per ponència.  
Comunicacions en congressos científics d'àmbit internacional: 0,50 punts per comunicació.  
Participació en programes d'I+D+i, promoguts per entitats públiques: 0,30 punts per participació.  
  
Publicacions:  
Es valoraran, fins a un màxim de 3 punts, les publicacions de llibres o capítols de llibre amb ISBN, d'articles d'opinió o obra pròpia en revistes amb ISSN especialitzades, en arquitectura, urbanisme o medi ambient, d'àmbit nacional o internacional de reconegut prestigi segons el parer de la comissió de valoració, com a autor en solitari o coautor fins a un màxim de quatre coautors, d'acord amb l'escala següent:  
  
Llibre complet: 0,5 punts per llibre.  
Capítol de llibre: 0,3 punts per capítol.  
Articles o obra pròpia en revistes especialitzades: 0,20 per article o obra publicada.  
  
D) Experiència: màxim 8 punts.  
Es valorarà l'experiència en l'Administració pública, en llocs de treball de direccions del subgrup A1, exercits en departaments relacionats amb les matèries pròpies del lloc convocat, com ara urbanisme, ordenació del territori, vivenda, projectes i inversions relacionats amb la ciutat i el territori, llicències i infraestructures, a raó de 0,05 punts per mes.  
  
No es computaran les fraccions de mes inferiors a 15 dies, les superiors computaran com un mes sencer.  
  
La puntuació màxima possible a obtindre per tots els apartats serà de 38 punts.  
En cas d'empat s'adjudicarà el lloc al concursant que haja obtingut major puntuació en l'apartat de formació i publicacions; si esta puntuació fora també igual, es considerarà l'obtinguda per antiguitat i grau; i finalment l'experiència. Si persitix l'empat, s'adjudicarà per sorteig.  
  
  
Quinta. Puntuació mínima  
Per a obtindre l'adjudicació del lloc és necessari aconseguir un mínim de 10 punts.  
  
Sexta. Valoració de mèrits  
Únicament es tindran en compte els mèrits al·legats i obtinguts, o en condicions d'obtindre, abans de finalitzar el termini de presentació de sol·licituds per a participar en este concurs.  
Els mèrits es valoraran per una comissió de valoració, la composició de la qual s'indica en la base deu d'estes bases.  
  
Sèptima. Adjudicació de destinació  
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a l'Alcaldia per a la seua aprovació i remissió al Diari Oficial de la Comunitat Valenciana per a la seua publicació, i servirà esta publicació de notificació als interessats, sense perjuí de la notificació individual a cada aspirant, atorgant-li 10 dies perquè al·legue el que considere convenient.  
  
Octava. Resolució del concurs  
Este concurs serà resolt en un termini no superior a sis mesos, comptats des de l'endemà de la data de finalització del termini de presentació d'instàncies.  
  
Novena. Desistiment, renúncia  
1) Desistiment. Els concursants podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.  
2) Renúncia. No produirà cap efecte la renúncia de la destinació adjudicada en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades, per mitjà d'un escrit dirigit a l'Alcaldia de Gandia dins del termini possessori, entenent que renúncia també a l'altre lloc convocat, per la qual cosa es designarà el següent candidat per orde de puntuació. A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
  
Deu. Cessament i presa de possessió  
En la resolució del concurs s'indicarà allò que corresponga en relació amb els cessaments i preses de possessió de llocs de treball que hagen de formalitzar-se com a conseqüència d'aquell.  
  
  
Onze. Comissió de valoració  
Respecte a la comissió de valoració d'este concurs, caldrà ajustar-se al que preveu l'article 100.4, en relació amb l'article 57 de la Llei 10/2010, de 9 de juliol, de la Generalitat, ressenyada anteriorment, i estarà compost pels següents membres, tots ells amb veu i vot:  
  
Titulars  
President:  
- Un funcionari, del subgrup A1, designat per l'Alcaldia.  
Secretari:  
- El de la corporació o funcionari en qui delegue.  
Vocals:  
- Dos vocals designats per l'Alcaldia a proposta de cada una de les dos centrals sindicals més representatives en l'Ajuntament de Gandia, u per cada una d'elles.  
- Tres tècnics o experts designats per l'Alcaldia.  
La designació dels titulars inclourà també la dels seus respectius suplents.  
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents al de la recepció de la sol·licitud.  
La comissió de valoració podrà sol·licitar de l'Alcaldia la designació d'experts que, en qualitat d'assessors, actuaran amb veu però sense vot.  
El funcionament de la comissió de valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, aprovat per Decret número 33/1999, de 9 de març, del Govern Valencià (DOCV 3477, de 20 d'abril), i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
  
Dotze. La resolució d'aprovació d'estes bases posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació en el Diari Oficial de la Comunitat Valenciana o Butlletí Oficial de la Província de València. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació d'esta resolució en el Diari Oficial de la Comunitat Valenciana o Butlletí Oficial de la Província de València.  
  
  
ANNEX I  
  
- Lloc: cap de l'Àrea d'Urbanisme.  
- Número 10/001 de la vigent relació de llocs de treball.  
- Localitat: Gandia.  
- Grup: A1, subgrup A1.  
- Nivell de complement de destinació: 30.  
- Sector: administració general/especial.  
- Funcions: direcció, coordinació i supervisió en els termes que preveu la relació de llocs de treball.  
- Dedicació: especial  
- Complement específic anual: 28.072,72 ?.  
- Provisió: concurs  
- Requisit: doctor, llicenciat, enginyer, arquitecte o equivalent.  
  
Gandia, 12 de maig de 2014.- El secretari general del Ple (R Conselleria de Presidència 13.12.2012, DOCV 26.12. 2012): Lorenzo Pérez Sarrión.